Nicepappi

Nicepappi on vuonna 1984 perustettu kemiläinen yhtye, joka on julkaissut kolme albumia. Yhtyeen suurin hitti on "Kuumatkalla", joka on Heli Luokkalan (nyk. Luokkala-Nevalainen) kirjoittama kappale.
Historiaa.
Nicepappi-yhtyeen nimi syntyi sanaleikkinä 1980-luvulla käydyn naispappeuskeskustelun myötä. Yhtye keikkaili 1980-luvun puolivälistä 1990-luvun alkupuolelle ympäri Suomea ja esiintyi myös Ruotsissa, Norjassa ja Neuvostoliitossa isoilla rockfestareilla. Nicepapilla oli sivuprojektina Abba-show, joka niitti suurta mainetta ja oli suosittu esim. Sodankylän elokuvajuhlien alkuaikojen esiintyjänä, ja yhtye soitti myös teatterissa esittäen musikaaleja ja musiikkiteatteria sekä vieraili television musiikkiohjelmissa.
Nicepappi lopetti aktiiviuransa vuonna 1993, mutta on keikkaillut sen jälkeen silloin tällöin ja tehnyt uuden vuosituhannen aikana kaksi äänitettä. Omakustannelevyltä "Demonit" (2007) löytyvät Nicepapin julkaisemattomat laulut demoversioina. Yhtyeen viimeisin julkaisu EP "IV" ilmestyi vuonna 2014 ja sillä juhlistettiin Nicepapin 30-vuotista historiaa. Viimeisin Nicepapin keikka soitettiin Ramona-ravintolassa vuonna 2013. Yhtyeessä vuosien varrella soittivat Pentti Korpela (säv, san, kitarat ja Heikki Vähänen, bassot. Aktiivisimpina aikoina yhtyeeseen kuuluivat Kari Hautalampi, koskettimet, Esa Heikkinen, rummut, Jouni Kallankari, bassot, Erkki Kari, kitarat ja Heli (säv, san, laulut).
2024 yhtye täytti 40 vuotta ja sen kunniaksi se perusti kokoonpanon Antti Hämeenkorpi, basso, Esa Heikkinen, rummut, Matti Aho, koskettimet, Tiia Tiihonen, stemmalaulut ja Jarno Tiihonen säv, san, sovitukset ja kitarat sekä Heli (säv, san, laulut). Yhtye otti nimekseen Heli &amp; The Niceboys ja soittaa omia biisejään sekä rakastamiaan biisejä kautta aikojen.
Heli Luokkala-Nevalainen julkaisi vuonna 2021 neljän runokirjan jälkeen omaelämäkerrallisen teoksen "Rokkimimmistä erityisäidiksi", jossa hän kertoo musikaalisen autistisen tyttärensä kehitystarinan lisäksi Nicepappi-yhtyeen vaiheet.
Nicepappi ei yltänyt varsinaiseen kärkikultakantaan tuon ajan bändeissä, mutta soitti useiden ajan yhtyeiden kanssa samoilla keikoilla ja isoimmilla rockfestareilla (Miljoonasade, Kolmas Nainen, Juliet Jonesin sydän, Sig ym.). Bändistä tuli kulttibändi jota diggailtiin kaikkialla ja jonka fanit ovat kulkeneet vuosikymmenet sen mukana. Kuumatkalla-biisi ja muutama muukin soi yhä 40 vuoden jälkeenkin radiossa. Bändi oli ensimmäisiä pohjoissuomalaisia yhtyeitä joka sai ison levy-yhtiön Finnlevy Oy:n sopimuksen ja Heli ensimmäisten omien rockbiisien naispuolisia tekijöitä ja esittäjiä maassamme. Bändi erottui kriitikoiden mukaan persoonallisilla teksteillään ja sävellyksillään sekä energisellä esityksellään.
Jäsenet.
Vilkkaimpina vuosina ydinkokoonpanoon kuuluivat Esa Heikkinen, rummut, Pentti Korpela, kitara, Erkki Kari, kitara, Jouni Kallankari, basso, Heli Luokkala, laulu ja Kari Hautalampi, koskettimet. Alkuperäisessä kokoonpanossa bassoa soitti myös Heikki Vähänen joka, samoin kuin Pentti Korpela, muodosti uuden yhtyeen ja kitaristiksi jäi Erkki Kari. Miksaajana toimi edesmennyt Kari Kauppila. Näyttelijä Seppo Rintamäki toimi käsikirjoittajana ja ohjaajana teatteriyhteistyöprojekteissa, mm. 007-Bond-rakastettuni -showssa.
Bändissä soitti koskettimia Maallinen Onni-levyllä Kari Hautalampi, joka toimi tuolloin kosketinsoittajana bändin muissakin projekteissa. Kimmo Klemettinen ja Tiina Särkelä olivat mukana Abba-showssa, joka oli Nicepapin menestyksekäs sivuprojekti. 
Yhtyeessä soitti vuosina 1986–1990 kitaristi–lauluntekijä Pentti Korpela, joka on Luokkala-Nevalaisen rinnalla kirjoittanut yhtyeelle useita suosittuja kappaleita, mm. The Sweet-yhtyeen biisistä Ballroom Blitz tehdyn suomenkielisen coverin Immuunix.
Yhtyeen jäsenet olivat vuonna 2014 Heli Luokkala-Nevalainen (laulu), Esa Heikkinen (rummut), Jouni Kallankari (basso), Matti Aho (koskettimet) ja Erkki Kari (kitarat).